stanford-oval/wikipedia huggingface dataset:
I Am... Yours
רקע

המופעים כונו כמופעמים אינטימיים ונחשבו לגסים יותר מאשר הופעות קודמות שלה. הרעיון של מופעים אלה היה לעשות מסע לאורך כל הקריירה של הזמרת שבא לידיי ביטוי ברשימת השירים של ההופעות אשר כללה שירים מכל הזמנים כולל התקופה בה הייתה חברה בלהקת הדסטניז צ'יילד.
ביונסה הופיעה מול קהל של 1,500 איש סך הכל בכל המופעים כאשר היא מלווה בלהקת הנגניות שלה "Suga Mamam" אשר ליוותה אותה בסיבוב ההופעות השני שלה.
ביקורת

ההופעות זכו לביקורות חיוביות מהמבקרים ששיבחו את האינטימיות של המופעים, את היכולות הווקאליות של ביונסה, את התזמורת ואת השילוב של מוזיקת ג'אז ופאנק במופע. ההצלחה של המופעים גרמה לביונסה להוסיף מופעים נוספים. לאחר המופעים הזמרת שחררה מארז מיוחד הכולל מארז כפול של דיסק ו-DVD של המופע (אשר הוקלט במופע של 2 באוגוסט) בשם I Am... Yours: An Intimate Performance at Wynn Las Vegas ב-23 בנובמבר 2009. המארז הכיל הקלטה של המופע עצמו ביחד עם דיסק אשר מכילים את הביצועים של המופע וקטעי מאחוריי הקלעים. מאוחר יותר המופע שודר בטלוויזיה בספיישל טלוויזיוני מיוחד.
I Am... World Tour

I Am... World Tour הוא סיבוב ההופעות הרביעי של הזמרת האמריקאית ביונסה. הסיבוב הופעות יצא לקידום האלבום "I Am... Sasha Fierce", שיצא בשנת 2008. הסיבוב הופעות החל בשנת 2009 וכלל 108 הופעות ברחבי העולם שהתפרסו על שש יבשות אסיה, אוסטרליה, צפון אמריקה, דרום אמריקה, אירופה ואפריקה.
באוקטובר 2008 ביונסה הכריזה על הסיבוב הופעות, והתאריכים הראשונים נחשפו בדצמבר 2008. ההכנות למופע החלו שמונה חודשים לפני תחילתו של הסיבוב הופעות, עם חזרות של עשר שעות ביום במשך חודשים. ביונסה אמרה שזה הסיבוב הופעות הטוב ביותר שלה.
רשימת השירים לסיבוב הופעות כללה שירים משלושת אלבומי הסולו של ביונסה, ושירי עבר של להקת דסטיניז צ'יילד. הנושא המרכזי של הסיבוב הופעות היה ההבדל בין האישיות הכפולה של ביונסה, הצד הרגשי שלה ואישיותה לבמה סשה פיירס, שגם הודגש באלבום הכפול שהתחלק לשני דיסקים "I Am" בעל שירים שקטים לעומת "Sasha Fierce" עם שירים קצביים. למופע יש שתי במות, הבמה המרכזית שעליה מסך LED גדול שרוב המופע מתבצע בה והבמה הקטנה במרכז הקהל שלהם היא מגיע מספר פעמים בהופעה.
ביחד עם ביונסה נמצאת להקת הבנות שלה שעבדו איתה במסע הופעות הקודם, "The Beyoncé Experience", שלוש זמרות ליווי והרקדנים. טיירי מוגלר שיתף פעולה עם ביונסה על התלבושות, ובנוסף היה יועץ של ביונסה לגבי הסיבוב הופעות לגבי הכוריאוגרפיה, התאורה וההפקה. כאשר ביונסה שרה את הבלדות היא לבשה שמלות ארוכות, ואילו עבור הופעותיה של שירים קצביים לבשה תלבושות חושפניות יותר עם יותר איפור, על מנת ליצור הבדל בין ביונסה ל"סשה פיירס". על כך ביונסה זכתה לשבחים מהמבקרים.
"I Am... World Tour" זכה לשבחים רבים ממבקרי המוזיקה ששיבחו את יכולות הביצוע של ביונסה, ואמרו שזה ההופעה הנשית הטובה ביותר לאותה שנה והדגישו במיוחד את הביצוע לשירים "Ave Maria",‏ "Listen" ו-"At Last". גם מבחינה מסחרית הסיבוב הופעות הצליח רבות כאשר הכניס 119.5 מיליון דולר. בנוסף שחררה ביונסה הופעה חיה ב-DVD בלאס וגאס, "I Am ... Yours".
רקע

בשנת 2006, במהלך ריאיון עם חדשות MTV, ביונסה דיברה על האישיות האגרסיבית יותר שלה "Sasha Fierce" שבחיים אמיתיים היא לא דומה לאדם שאנשים רואים בקטעי הווידאו וההופעות שלה: "אני באמת שקטה יותר, מנומסת, אבל כשאני על במה אני... אגרסיבית, אני חזקה, אני חסרת פחד". האלבום השלישי "I Am... Sasha Fierce" הציג רשמית את אישיות הבמה של ביונסה "סשה פיירס", ביונסה גילתה כי "סשה" נולדה בביצוע של "Crazy in Love" משנת 2003. בריאיון למגזין "People" אמרה ביונסה ש"סשה פיירס" היא אך ורק לבמה.
מגזין בילבורד פרסם באוקטובר 2008 שביונסה הולכת לצאת לסיבוב הופעות השלישי שלה, והוא הולך לקדם את אלבום הסולו השלישי שלה. הסיבוב הופעות התחיל באפריל 2009, שמונה חודשים לאחר שחרורו של האלבום "I Am... Sasha Fierce". ב-25 באפריל 2009 התחילו מכירות מוקדמות לסיבוב הופעות.
ביונסה הופיעה ביותר עם להקת הבנות שלה "Suga Mama", זמרות הלווי שלה "The Mamas", והרקדנים. במהלך ההופעה ביונסה החליפה שש תלבושות בהתאם לשירים, ורשימת השירים שלה הורכבה משלושת אלבומי הסולו שלה, ושירי עבר עם להקת דסטיניז צ'יילד. החלוקה בין השירים לבלדות ושירים קצביים הייתה על מנת להציג את הנושא המרכזי של "I Am... Sasha Fierce", האישיות הכפולה של ביונסה.
תקציר ההופעות

המופע התחיל שביונסה הולכת לכיוון קדמת הבמה שמלא עשן סביבה, ורואים את הצללית של ביונסה מאור קטן שמאיר עליה, תוך כדי שהיא שרה מספר שורות מהשיר "Déjà Vu". נדלקים האורות וביונסה נחשפת לבושה בבגד גוף בצבע זהב ונעלי עקב והצטרפו אליה שתי רקדניות בבגדי גוף צמודים, וביונסה התחיל לשיר את "Crazy in Love". במהלך המופע ג'יי זי עולה לבמה, וביונסה מסיימת את השיר עם הכוריאוגרפיה בדומה לקליפ עם קונפטי על הבמה. ביונסה ביצעה את השירים "Naughty Girl" ו-"Freakum Dress" שבמהלכו יש סולו לגיטריסטית וביונסה נשכבת על הרצפה. ביונסה שואלת את הקהל "האם כולכם מוכנים לרקוד?" ושרה את "Get Me Bodied".
ביונסה שרה את "Smash Into You" כאשר היא על מדרגות והיא לבושה בבגד גוף לבן, את "Ave Maria" / "Angel" ביצעה עם שמלה לבנה שמאוחר יותר הפכה לשמלת כלה. ביונסה המשיכה לשיר את "Broken-Hearted Girl", בסיומו הופיעו קטעי וידאו מהקליפ לשיר "If I Were a Boy" לאחר מכן ביצעה את השיר עם קאבר לשיר "You Oughta Know". לאחר מכן ביצעה את השיר "Diva" כאשר היא בחלק העליון של המדרגות עם הרקדנים מאחוריה, תוך כדאי הופיע סרטון של ביונסה בגיל חמש שהיא שרה ורוקדת והתחילה לשיר את השיר "Radio". השיר "Me, Myself and I" הוצג עם נאום קצר על עוצמה נשית, ולאחר מכן ביצעה ביונסה את השירים "Ego" ו-"Hello".
על המסך מופיע קטע וידאו בוא ביונסה מטילה מטבע שבצד אחד מופיע הצד הרגשי שלה ובצידו השני "סשה פיירס". שביונסה קשורה לרתמה היא מתרוממת עם שמלה ארוכה שהופכת לקצרה אחרי זמן קצר, תוך כדאי היא מבצעת את השיר "Baby Boy" ועוברת לבמה הקטנה במרכז הבמה. הקהל התבקש לשיר "לשמאל, לשמאל" עם מנגינת השיר "Irreplaceable" ולאחר מכן ביצעה אותו, והמשיכה עם "Check on It". ביונסה שרה מחרוזת של דסטיניז צ'יילד "Bootylicious",‏ "Bug a Boo" ו-"Jumpin', Jumpin'" בביצוע ביחד עם הרקדנים, לאחר מכן שרה את "Upgrade U" ו-"Video Phone". את המחרוזת של דסטיניז צ'יילד סיימה עם השיר "Say My Name" שם יצרה קשר עם הקהל ששאלה מספר אנשים מה שהם שלהם.
כשהשיר הסתיים ביונסה חזרה לבמה המרכזית כאשר היא לובשת שמלה ושרה את השיר "At Last" ו-"Listen" כאשר קטעי וידאו מהסרט "נערות החלומות" מופיעים ברקע. הקטע האחרון של המופע מתחיל כאשר על המסך קטעי וידאו בהם המעריצים מחקים את הכוריאוגרפיה של השיר "Single Ladies (Put a Ring on It)", לאחר מכן ביונסה עולה לבמה ביחד עם הרקדניות כאשר היא לבושה בבגד גוף שחור ומבצעת את "Single Ladies (Put a Ring on It)" עם כוריאוגרפיה כמו בקליפ לשיר. ביונסה מסיימת את המופע עם גרסה מורחבת של "Halo", יורדת מהבמה ולוחצת ידיים למעריצים בשורות הראשונות. לאחר מכו ביונסה עולה לחלק העליון של מדרגות ואומרת "אני ... שלך", שנכתב על המסך מאחוריה וירדה מהבמה.
רשימת השירים

"Crazy in Love"
"Naughty Girl"
"Freakum Dress"
"Get Me Bodied"
"Smash Into You"
"Ave Maria" / "Angel"
"Broken-Hearted Girl"
"If I Were a Boy" / "You Oughta Know"
"Diva"
"Radio"
"Ego"
"Hello"
"Baby Boy"
"Irreplaceable"
"Check on It"
Destiny's Child Medley: "Bootylicious" / "Bug a Boo" / "Jumpin', Jumpin'"
"Upgrade U"
"Video Phone"
"Say My Name"
"At Last"
"Listen"
"Single Ladies (Put a Ring on It)"
"Halo"
ביונסה בסיבוב ההופעות I Am... World Tour
ביונסה עם בעלה ג'יי זי בסיבוב ההופעות I Am... World Tour
ביונסה בסיבוב ההופעות I Am... World Tour
On the Run II Tour

On the Run II Tour הוא סיבוב ההופעות השני המשותף של ג'יי זי וביונסה על מנת לקדם את האלבומים שלהם Lemonade ,4:44 ואת אלבומם המשותף Everything Is Love. ההכרזה על סיבוב ההופעות נעשתה לראשונה ב-12 במרץ 2018 ולאחר מכן ב-6 ביוני אותה שנה התחיל סיבוב ההופעות בווילס והסתיים ב-4 באוקטובר אותה שנה בסיאטל. זהו סיבוב ההופעות הראשון שלהם מזה 4 שנים מאז סיבוב ההופעות הקודם On the Run Tour בקיץ 2014. ב-31 במאי 2018 נחשף שדי ג'יי חאלד והרכב האר אנד בי Chloe x Halle יהיו זמרי החימום בצפון אמריקה.
ב-16 ביוני במהלך הופעתם בלונדון הזוג הוציא את אלבומם המשותף "Everything Is Love", לשירות הסטרימינג שלהם טיידל. הם חשפו לראשונה את הקליפ לשיר Apeshit במהלך ההופעה ובסוף הקליפ כתבו "ALBUM OUT NOW". באותו יום הקליפ גם הועלה לערוץ היוטיוב הרשמי של ביונסה זאת לראשונה שהם מוצאים אלבום כצמד שנקרא The Carters.
הצלחה מסחרית

סיבוב ההופעות זכה להצלחה מסחרית אדירה כאשר גרף 253.5 מיליון דולר מ-48 הופעות בלבד (5.2 מיליון דולר פר הופעה בממוצע) ובכך הפך לסיבוב ההופעות השלישי המרוויח ביותר לשנת 2018. גם מכירות הכרטיסים היו חסרות תקדים אשר מכירות הכרטיסים לכל ההופעות הסתכמו בסכום של 2,177,049 כרטיסים (כ-45,355 כרטיסים פר הופעה בממוצע).
הכרטיסים להופעות נמכרו במהירות אדירה, הכרטיסים להופעות בהולנד אזלו תוך שעה אחת בלבד (97,869 כרטיסים) וכך גם בפריז (111,615 כרטיסים), לנדובר (81,964 כרטיסים), מזרח רד'רפורד (99,755 כרטיסים), שיקגו (86,602 כרטיסים), יוסטון (88,022 כרטיסים), אטלנטה (105,170 כרטיסים), פסדינה (106,550 כרטיסים) ובלונדון.
On the Run Tour

On the Run Tour הוא סיבוב ההופעות משותף של הזמרת ביונסה עם הראפר גיי זי. זמן קצר לאחר שביונסה וג'יי זי סיימו את מסעי ההופעות שלהם, "The Mrs. Carter Show World Tour" ו- "Magna Carta Holy Grail", יצאו למסע הופעות המשותף. השם של המסע הופעות על שם השיר "Part II (On the Run)" מאלבומו של ג'יי זי "Magna Carta Holy Grail".
על מנת לקדם את המסע הופעות יצא טריילר לסרט מזויף בכיכובם של הזוג, הטריילר שוחרר במאי 2014 ושמו "Run". בטריילר באווירת סרט פעולה והוצג בסגנון הסרט בוני וקלייד, השיר "03 Bonnie & Clyde" יצא בשנת 2002 על ידי ג'יי זי בשיתוף פעולה עם ביונסה והיה לשיר הנושא לסרט "בוני וקלייד", בטריילר הזוג מבצע שוד בבנק, מרדף משטרתי וקרב יריות. אוויר הפעולה של "בוני וקלייד" הייתה הנושא של כל המסע הופעות, בשיתוף קטעי וידאו דומים ששולבו במהלך המופע. המבקרים שיבחו את המסע הופעות, שיבחו את הנושא עם הסיפור של "בוני וקלייד" המלווה לכל ההופעה ואת היכולות הווקליות של הזוג, ההופעות האנרגטיות, ויחד עם זאת כמה שהרגישו את הכימיה והשיתוף פעולה בין הזוג.
בשל הביקוש הרב תוך דקות אחדות נמכרו אלפי כרטיסים, ונוספו עוד הופעות למסע ההופעות. מסע ההופעות היה הצלחה מסחרית גדולה כאשר גרף מעל 100 מיליון דולר ב-21 הופעות בלבד, 19 הופעות באמריקה ועוד 2 בפריז שבצרפת, והיה בין הרווחיים ביותר לשנת 2014. ב-20 בספטמבר 2014 עשו HBO ספיישל מיוחד בו הקרינו את ההופעה האחרונה של מסע ההופעות שהייתה בפריז, עם הופעת אורח של ניקי מינאז'.
רקע

ביונסה וג'יי זי שיתפו פעולה לראשונה בשנת 2002 בשיר "03 Bonnie & Clyde" של הראפר ג'יי זי, השיר מתוך אלבום הסולו השביעי שלו "Blueprint 2", השיר זכה להצלחה והגיע למקום השלישי במצעד הבילבורד האמריקאי והיה לשיר הנושא לסרט "בוני וקלייד". במהלך השנים שיתפו הזוג פעולה במספר שירים שהפכו ללהיטים ברחבי העולם "Crazy in Love", "Drunk in Love".
במהלך המסע הופעות של ביונסה, "The Mrs. Carter Show World Tour", ג'יי זי עשה הופעות אורח מרובות. בנוסף השיר "Drunk in Love" שיצא מאלבומה החמישי של ביונסה בשיתוף ג'יי זי זכה להצלחה בעקבות ההופעה המשותפת של שניים בטקס פרסי גראמי של שנת 2014.
ההודעה הרשמית על המסע הופעות המשותף היה ב-28 אפריל 2014 באמצעות עמוד הפייסבוק של ג'יי זי, זמן קצר אחרי ביונסה פרסמה את ההודעה באתר הרשמי שלה והודעה לעיתונות. למסע הופעות היה מכירות מוקדם של כרטיסים באתר האינטרנט של ביונסה.
בעקבות ההודעה על המסע הופעות התברר כי כל 1$ מכל כרטיס שנמכר וחלק מההכנסות של כרטיסי ה VIP הולכים לקרן שון קרטר (השם מבוסס על שם הולדתו של גיי זי), אשר יעזרו ויתמכו בתלמידים אשר זקוקים לעזרה כגון היריון בגיל נעורים, הומלסים, עוני, כליאה לשעבר, התעללות מינית או התעללות במשפחה.
רשימת השירים

"'03 Bonnie & Clyde"
"Upgrade U"
"Crazy in Love"
"Show Me What You Got"
"Diamonds from Sierra Leone (Remix)"
"I Just Wanna Love U (Give It 2 Me)"
"Tom Ford"
"Run the World (Girls)"
"Flawless"
"Yoncé"
"Jigga My Nigga"
"Dirt off Your Shoulder"
"Naughty Girl"
"Big Pimpin'"
"Ring the Alarm"
"On to the Next One"
"Clique"
"Diva"
"Baby Boy"
"U Don't Know"
"Ghost" / "Haunted"
"No Church in the Wild"
"Drunk in Love"
"Public Service Announcement"
"Why Don't You Love Me"
"Holy Grail"
"FuckWithMeYouKnowIGotIt"
"Beach Is Better"
"Partition"
"99 Problems"
"If I Were a Boy"
"Ex-Factor"
"Song Cry"
"Resentment"
"Love on Top"
"Izzo (H.O.V.A.)"
"Niggas in Paris"
"Single Ladies (Put a Ring on It)"
"Hard Knock Life (Ghetto Anthem)"
"Pretty Hurts"
"Part II (On the Run)"
"Young Forever"
"Halo"
"Lift Off"
ביונסה במסע הופעות "I Am... Sasha Fierce", הופעות אורח של ג'יי זי
ביונסה וג'יי זי במסע ההופעות "On The Run".
שניצל וינאי

| --- | --- |

 
 מאכלים
 סוג:  שניצל 
 מוצא:  אוסטריה 
 מרכיבים עיקריים:  בשר עגל, פירורי לחם 
 
שניצל וינאי (בגרמנית: Wiener Schnitzel – פרוסה וינאית), נקרא באוסטריה בשמות "וינר שניצל" או במילה אחת "וינרשניצל", הוא שניצל דק העשוי מנתח גדול של בשר עגל מצופה בפירורי לחם.
השניצל הווינאי מהווה את אחת מן המנות המזוהות והמפורסמות ביותר של המטבח האוסטרי.
היסטוריה ושם

הביטוי "וינר שניצל" הופיע לראשונה בסוף המאה ה-19, כאשר התיעוד הכתוב הקדום ביותר הוא מספר בישול משנת 1831.
עד לפני שנים ספורות, היה נהוג לחשוב שפלדמרשל יוזף רדצקי פון רדץ הביא את המתכון לשניצל הווינאי מאיטליה לווינה בשנת 1857. הבלשן היינץ דיטר פוהל הוכיח בשנת 2007 שמדובר באגדה ולא בטענה אמיתית.
פוהל אף מטיל ספק ותוהה במחקרו אם מקור השניצל הווינאי הוא מאיטליה. לטענתו, כל המנות שנקלטו למטבח האוסטרי ממטבחים אחרים שמרו על שמן המקורי, אפילו אם קיבלו הטיה או הגייה גרמנית, דוגמת הגולאש או הפנקייק, אך המילה "שניצל" לא מופיעה בספרי בישול העוסקים במטבח האיטלקי. לטענת פוהל, הסיפור המקורי מתייחס ככל הנראה למנה איטלקית דומה המכונה "עגל בנוסח מילאנו".
ניתן למצוא את המנה תחת השם "וינר שניצל" גם בשווייץ.
הכנה

את השניצל הווינאי הקלאסי מכינים מנתח עגל בעובי של כארבעה מילימטרים, משטיחים את נתח הבשר ככל הניתן וטובלים אותו בקמח, בלילת ביצים ופירורי לחם. יש למנוע מפירורי הלחם לחדור לנתח הבשר, שכן הם אמורים להישאר יבשים וליצור מעטפת לשניצל. את השניצל מטגנים בכמות גדולה של שומן חזיר או חמאה מזוקקת בטמפרטורה של בין 160 ל-170 מעלות עד שהוא מקבל גוון צהוב-זהוב. השניצל כולו חייב להיות טבול בשמן בעת הטיגון, אחרת הוא לא יתבשל באופן שווה. בזמן הטיגון נהוג להפוך את השניצל על צדיו מספר פעמים. הטיגון מסתיים כאשר השניצל מקבל גוון חום-בהיר או זהוב עז.
באופן מסורתי, נהוג להגיש את השניצל הווינאי עם סלט המורכב מווינגרט, מעירית או מבצל, עם סלט תפוחי אדמה או עם סלט מלפפונים. כיום הווינרשניצל מוגש לצד אורז, צ'יפס או תפוחי אדמה מבושלים. לרוב, המנה תוגש גם עם לימון לחיזוק הטעם של פירורי הלחם והרטבתם ומעט פטרוזיליה. צורת הגשה נוספת היא בתוספת ריבה (בדרך כלל מפירות יער, כגון דובדבן ותות), לצד השניצל.
אזכורים בתרבות

במחזמר "צלילי המוסיקה" משנת 1959 (שעלילתו מתרחשת בזלצבורג שבאוסטריה) מזכירים את השניצל הווינאי בשיר "My Favorite Things". בשיר מזכירים אכילת שניצל עם אטריות, אולם דבר זה אינו נפוץ כלל וכלל באוסטריה. טום לרר חיבר שיר בשם "ואלס השניצל הווינאי", אותו ביצע באלבומו משנת 1953.
ראו גם

עוף מטוגן וינאי
הערות שוליים

↑  "Rund ums Wiener Schnitzel – ein Beitrag zur Sach- und Wortgeschichte" (PDF). Heinz Pohl Personal Homepage (בגרמנית). נבדק ב-18 באפריל 2017. {{cite web}}:  (עזרה)
וינרשניצל מוגש במסעדה במדינת קרינתיה שבאוסטריה
שניצל וינאי מבשר חזיר, ממולא בפטריות מטוגנות ובצל. מוגש עם מחית תפוחי אדמה וסלט. ניתן לראות על השניצל ריבה.
ההינדו

| --- | --- |

 תדירות:  יומי
 פורמט:  ברודשיט 
 מייסד:  G. Subramania Iyer 
 עורך ראשי:  N. Ram 
 תאריכי הופעה:  1878–הווה (כ־147 שנים)
 שפה:  אנגלית
 מערכת:  צ'נאי, טאמיל נאדו
 מדינה:  הודו
 ISSN:  0971-751X
 www.thehindu.com
 
ההינדו (במקור באנגלית: The Hindu) הוא עיתון יומי הודי באנגלית בבעלות קבוצת ההינדו העיתון החל כשבועון ב-1878 והפך ליומון ב-1889. העיתון הוא העיתון האנגלי השני בתפוצתו בהודו, אחרי הטיימס אוף אינדיה.
ההינדו הוא בבעלות משפחתית מאז 1905, אז נרכש על ידי ס. קאסטורי רנגה איינגאר מהמייסדים המקוריים. כיום הוא בבעלות משותפת של צאצאיו של איינגאר, המכונים "משפחת קסטורי", המכהנים כדירקטורים של חברת האחזקות.
למעט תקופה של כשנתיים מ-2011 עד 2013, כאשר ס. וראדרג'אן כיהן כעורך העיתון, תפקידי העריכה הבכירים של העיתון היו תמיד בידי בני משפחת איינגאר המקורית או על ידי מי שמונו על ידם.
היסטוריה > שנים ראשונות

ההינדו נוסד במדרס ב-20 בספטמבר 1878, על ידי קבוצה של שני מרצים וארבעה סטודנטים למשפטים שביקשו להביע תמיכה במינויו של סר ט' מוטוסוואמי אייר (אנ') לכהונת שופט בבית המשפט העליון במדרס ולהתנגד לקמפיין נגדו שבוצע על ידי העיתונות האנגלו-הודית. ההינדו היה אחד העיתונים של התקופה שהוקמו כדי למחות המדיניות של הראג' הבריטי.
העיתון עבר להופעה שלוש פעמים בשבוע ב-1883 וליומון שהופיע מידי ערב ב-1889. ב-1883 פתח העיתון בית דפוס עצמאי בשם "העיתונות הלאומית" (The National Press).
ב-1987 התפרסם בעיתון הדיווח הראשון בהודו על שערוריית בופורס, במהלכה שיחדו אנשי חברת בופורס השוודית אנשי ממשל בהודו על מנת להביא לחתימה על חוזה נשק עם צבא הודו. מפלגת השלטון, הקונגרס הלאומי ההודי, לחצה על העיתונות למנוע את פרסום הסיפור, ונטען כי הוא סייע בתבוסת המפלגה בבחירות הכללית בהודו ב-1989.
נוכחות מקוונת

ההינדו היה העיתון הראשון בהודו לפתוח אתר אינטרנט ב-1995.
ב-15 באוגוסט 2022, לראשונה בתולדותיו, החל ההינדו לפרסם מאמרי מערכת בתרגום להינדי באתר האינטרנט שלו.
הערכות ופרסים

בשנת 1965, הטיימס ציין את ההינדו כאחד מעשרת העיתונים הטובים בעולם. בדיונים על כל אחת מהבחירות שלו במאמרים נפרדים, כתב ה"טיימס" : " ההינדו לוקח את הרצינות הכללית עד חומרה... שפורסם במדרס, זהו העיתון היחיד שלמרות שהוא מתפרסם רק בבירת מחוז מתפרסם בקביעות. קרא בתשומת לב בדלהי. הוא נקרא לא רק כקול מרוחק וסמכותי בעניינים לאומיים אלא כביטוי לגישות הדרום הליברליות ביותר - והפחות פרובינציאליות. . . הלשכה של דלהי מעניקה לה שליחות פוליטיות וכלכליות יוצאות דופן והיא נושאת דיווחים שוטפים ותכופים מכל בירות המדינה, כך שהיא מספקת יותר חדשות ממדינות, מלבד שלה, מאשר רוב העיתונים בהודו. . . אפשר לתאר אותו כקול לאומי עם מבטא דרומי. ההינדו יכול לטעון שהוא הנייר המכובד ביותר בהודו."
בשנת 1968, איגוד מוציאי העיתונים האמריקאי העניק להינדו את פרס ההישג העולמי לעיתונות.
הערות שוליים

↑  "About Us News". The Hindu. ארכיון מ-12 במאי 2018. נבדק ב-15 במאי 2018. {{cite web}}:  (עזרה)
↑  Konikkara, Aathira; Nileena, M. S. (30 בנובמבר 2021). "Paper Priests: The battle for the soul of The Hindu". The Caravan. ארכיון מ-6 ביולי 2022. נבדק ב-18 ביוני 2022. {{cite news}}:  (עזרה)
↑  "In its 20th year, The Hindu website wins major award". The Hindu. 26 בפברואר 2015. ארכיון מ-9 באוגוסט 2020. נבדק ב-8 במאי 2019. {{cite news}}:  (עזרה)
↑  प्रितम, अनमोल. "144 सालों में पहली बार हिंदी में हाथ आजमा रहा है 'द हिंदू'". Newslaundry. ארכיון מ-18 באוגוסט 2022. נבדק ב-2022-09-06. {{cite web}}:  (עזרה)
↑  "Developing a paper for a new reader". The Hindu. 13 בספטמבר 2003. אורכב מ-המקור ב-24 בנובמבר 2004. {{cite news}}:  (עזרה)
↑  "Newspapers of the World: VI - The Hindu". The Times. No. 56260. 3 במרץ 1965. p. 11. {{cite news}}:  (עזרה)
↑  "Developing a paper for a new reader". The Hindu. 13 בספטמבר 2003. אורכב מ-המקור ב-24 בנובמבר 2004. {{cite news}}:  (עזרה)
המטה של ההינדו בצ'נאי
מלונות בראון

| --- | --- |

 נתונים כלליים
 מייסדים:  ליאון אביגד וניצן פרי
 תקופת הפעילות:  2010–הווה (כ־15 שנים)
 משרד ראשי:  תל אביב
 בעלות:  ניר ויצמן, ליאון אביגד, ניצן פרי והכשרה חברה לביטוח
 מוצרים עיקריים:  מלונאות
  
 brownhotels.com
 
מלונות בראון הם רשת בינלאומית של מלונות בוטיק שמרכזה בישראל. לרשת יש בתי מלון בישראל, בקרואטיה וביוון.
היסטוריה

המלון הראשון של הרשת, בראון TLV, נפתח בתל אביב בשנת 2010, על ידי ליאון אביגד וניצן פרי, בבניין משרדים שהוסב למלון. המלון נבנה לפי תפיסה חדשה במלונאות הבוטיק: הפיכת משרדים למלונות במקום לבנות מלונות חדשים מאפס. שמו של המלון, Brown, נגזר מצבעו של המבנה, שקירותיו החיצוניים נצבעו בחום כהה, ומסגנון הווינטג' בהשראת שנות ה-70 המאפיין אותו, ומכאן גם שמה של הרשת.
בשנת 2016, עם כניסתו של השותף החדש ניר ויצמן, יזם ומלונאי שפעל בעיקר בהולנד ובגרמניה, החליטה החברה לפתוח מלונות חדשים גם מחוץ לישראל, תוך שמירת מוקד הפעילות בתל אביב.
בשנת 2018 חתמה הרשת על מזכר הבנות לרכישת חברת התעופה ישראייר, אך העסקה לא הושלמה בגלל דרישת הטייסים להיות חלק מהדירקטוריון.
בדצמבר 2019 רכשה הכשרה חברה לביטוח 16.5% ממניות הרשת.
נכון לספטמבר 2023 יש לחברה 46 בתי מלון פעילים.
בשנת 2020 ביטלה מלונות בראון הנפקת אג"ח בבורסה בגלל משבר הקורונה. ההנפקה נדחתה למועד לא ידוע.
ב-5 באוקטובר 2021 קנתה הרשת את מלון "ויסטה" תמורת 50 מיליון שקל. לאחר הקנייה, החלה הרשת בשיפוץ המלון ועיצובו מחדש, והוא נפתח ב-4 מאי, ערב יום העצמאות ה-74 של ישראל, כבראון אילת, המלון הראשון של הרשת באילת.
בנובמבר 2023 נתבעה הרשת בסך 6 מיליון שקלים בגין אי-החזרת הלוואה.
באוגוסט 2024 הוגשו תביעות בסך 5.5 מיליון שקלים נגד רשת בראון ובעל המניות העיקרי שלה, ניר ויצמן, בגין אי-תשלום חובות וביטול צ'קים.
לאחר שהחברה שקעה בחובות של 980 מיליון ש"ח, בספטמבר 2024 חברת קנדה מלונות, חברה בת ישראל קנדה, חתמה על מזכר הבנות לרכישת שמונה ממלונות בראון ואת הקניין הרוחני של הרשת תמורת 112.5 מיליון ש"ח.
רשימת המלונות של הרשת > ישראל

תל אביב
בראון תל אביב – קלישר נחלת בנימין
בראון ביץ' האוס – רחוב הירקון
גולדן האוס – רחוב הירקון
בראון סי סייד – רחוב הירקון
פוליהאוס – אלנבי נחלת בנימין
דייב גורדון – גורדון בן יהודה
דייב לוינסקי – נחלת בנימין
דייב דאונטאון – יד חרוצים
לייטהאוס – בית מגדלור, בן יהודה אלנבי
הוטל בובו מנורה בית הסנה לשעבר – רוטשילד יבנה
טאון האוס – רוטשילד יבנה
תיאודור – רוטשילד הרצל
דבורה בראון – רחוב בן יהודה גורדון
וילה בראון תל אביב – הירקון
בראון ברוט – הירקון קויפמן
בראון ברנר האוס - רחוב ברנר
מיסטר בראון מונטיפיורי - רחוב מונטיפיורי
WOM אלנבי – בית מגדלור, רחוב אלנבי
WOM Beachfront – נווה צדק
ירושלים
בראון מחנה יהודה – רחוב יפו, מחנה יהודה
בראון JLM – רחוב בן סירא
וילה בראון ירושלים – רחוב הנביאים
וילה במושבה – רחוב יהושע בן נון
אילת
בראון אילת – רחוב קאמן
לייטהאוס אילת – שדרות התמרים
רד סי אילת - רחוב פארק בנימין
רשימת המלונות של הרשת > יוון

בראון אקרופול – אתונה
דייב רד – אתונה
וילה בראון ארמו – אתונה
לייטהאוס אתונה – אתונה
קיוביק האוס – אתונה
וילה בראון אתינאס - אתונה
איסלה בראון קורינתיה – קורינתיה
בראון ביץ' האוס חלקדיה – חלקדיה
בראון ביץ' ארטריה – ארטריה
אקרון סיסקייפ – מליטסה
דייב לוטרקי ליד הים – לוטרקי
בראון ביץ' אוויה איילנד - ארטריה
רשימת המלונות של הרשת > קרואטיה

בראון ביץ האוס – ספליט
הערות שוליים

↑  Israel’s hottest hotel team untaps a new pad in Tel Aviv, באתר nypost,‏ 7 בנובמבר 2016
↑  אמיתי גזית, מלונות בראון רוכשת את בניין בנק החקלאות בת"א, באתר כלכליסט, 29 ביולי 2019
↑  דותן לוי, מלונות בראון חתמה על הסכם לרכישת בניין מקבוצת חג'ג' ב-100 מיליון שקל, באתר כלכליסט, 18 באפריל 2019
↑  גולן חזני, האחים דיין במגעים להשקעה בפעילות מלונות בראון ביוון, באתר כלכליסט, 29 באוקטובר 2019
↑  גולן חזני, מלונות בראון בדרך לרכוש את ישראייר מאלשטיין, באתר כלכליסט, 30 בינואר 2019
↑  נועם בראל, הכשרה ביטוח מימשה את האופציה במלונות בראון, תחזיק ב-16.5%, באתר ביזפורטל, 16 בדצמבר 2019
↑  גלן חזני, מלונות בראון בדרך לגיוס חוב של 300 מיליון שקל, באתר כלכליסט, 23 בינואר 2019
↑  שני שלו, ‏מלונות בראון שוב בדרך לבורסה בתל אביב; הכשרה ביטוח תמיר הלוואה ל-20% ממניות הרשת, באתר גלובס, 28 באוקטובר 2019
↑  פרסום ראשון: רשת מלונות בראון רוכשת את מלון ויסטה באילת תמורת כ-50 מיליון שקל, באתר פספורטניוז, ‏5 באוקטובר 2021
↑  איריס ליפשיץ-קליגר, מרגישים ספונטנים? חיפשנו ומצאנו דילים לחופשה ביום העצמאות, באתר ynet, 1 במאי 2022
↑  ליטל דוברוביצקי, נתנאל גרופ תובעת 6 מיליון שקל מבעלי מלונות בראון ואחרים, באתר כלכליסט, 22 בנובמבר 2023
↑  עמיר קורץ, צ'קים שבוטלו ותביעות ב-5.5 מיליון שקל: הצרות של ניר ויצמן ומלונות בראון, באתר כלכליסט, 29 באוגוסט 2024
↑  עמיר קורץ, החובות של רשת בראון נחשפים: 980 מיליון שקל, בעיקר ליקיר גבאי, באתר כלכליסט, 17 בדצמבר 2024
↑  קבוצת כראל - מלונות ולייף סטייל, באתר קבוצת כראל
מלון דבורה בראון תל אביב
אילן בבילון

| --- | --- |
אין תמונה חופשית
 לידה:  29 באפריל 1972 (בן 52) 
 שם לידה:  אילן שושנה
 סוגה:  ראפ והיפ הופ
 חברת תקליטים:  משפחת תאקט בייס רקורדס
 שיתופי פעולה בולטים:  משפחת תאקט
 
אילן שושנה (ידוע בשם הבמה אילן בבילון) (נולד ב-29 באפריל 1972) הוא ראפר ישראלי.
ביוגרפיה

ב-2003 הצטרף בבילון ללייבל "משפחת תאקט". בשנה שלאחר מכן, השתתף באלבום של הלייבל "אולסטארז". כבר באותה שנה, עזב את הלייבל לטובת הלייבל "בייס רקורדס".
ב-2006 תבע את מייסד משפחת תאקט, הראפר סאבלימינל על פגיעה בזכויות יוצרים בשווי 300,000 שקלים, בטענה שלא שילם לו תמלוגים והשתמש בשיריו באלבום "אולסטארז" של משפחת תאקט ללא הסכמתו.
ב-2007 הוציא את אלבום הבכורה שלו באנגלית, "First Impression", אשר משלב את סגנונות ההיפ הופ והמוזיקה האלקטרונית.
דיסקוגרפיה

2007: First Impression
הערות שוליים

↑  דפנה ארד‏, אילן בבילון תובע את סאבלימינל על 300,000 ¤, באתר וואלה, 5 בספטמבר 2006
| לייבל משפחת תאקט |
| --- | --- | --- |
| אמנים | סאבלימינל • האולטראס • שרק וצוקוש • יאנג דיג'יי |  |
| חברים לשעבר | אילן בבילון • גבריאל בטלר • הצל • שי 360 • סיוון • בוסקילז • עומרי "69" סגל • דן "מטרו" פרבר • רון "סקיי" נשר • איציק שמלי • מור אפרת ביטון • אופיר מלול |  |
| אלבומים | ישראלים עצבניים אחד אחד • האור מציון • האור והצל • אולסטארז • חי • בדיוק כשחשבתם שהכל נגמר • איציק שמלי • לא שם זין • דף חדש • כולם רוצים את האמת • סיפור אהבה • Jew-Niversal • נלחם בשביל עצמי • הכל טוב • צבע לחיים • איזה לילה הולך להיות • בראש שלי |  |
| אלבומי אוסף | אני תל אביבי • פזצטא • היצירה שלי |  |
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
גלריית דגלי אפריקה

רשימה זו כוללת את הדגלים שבהם נעשה שימוש באפריקה לפי קטגוריות ולפי סדר הא'-ב':